《刘蜕唐大中时人文冢在兜率寺予尝读孙樵自序》
宋代·李流谦

诏书尝下大中朝，不闻称蜕但称樵。
牺樽弃沟俱害性，此理要以达观超。
封文为冢嬉笑怒，恚不人知妨鬼妒。
高岸为谷谷为陵，磨灭可无千载虑。
向来述作待俳谐，传与不传何有哉。
六经排孔讳服郑，未胜咸阳一炬灰。
虚名误人箕斗尔，引调狙公嗔与喜。
已嗤地下有修文，更笑楼成能作记。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。